Downloaded from YTS.MX
RANCANGAN INI MENGANDUNGI GAMBARAN TIDAK BERTAPIS
Official YIFY movies site: YTS.MX
BAGI SERANGAN SEKS YANG BOLEH MENYINGGUNG PENONTON
PENONTON DINASIHATKAN MENGGUNAKAN BUDI BICARA
Semua sedia?
Saya akan cakap sekali saja!
Selama setahun dan 11 bulan,
sebuah keluarga telah meratapi kehilangan individu ini.
Pada hari Sabtu, awak semua membuatnya nampak seperti drama televisyen.
Pada hari Ahad, awak samakannya dengan filem Almodóvar.
Ini bukan drama TV.
Ini perbicaraan untuk gadis berusia 19 tahun.
Pencarian dibuat di Mijas, Málaga, untuk remaja berusia 19 tahun.
Rocío Wanninkhof.
Semua orang buat liputan berita itu. Akhbar, televisyen dan radio.
Ia antara kes tersohor pada masa itu sehinggalah sekarang.
Di seluruh Sepanyol, bukan saja Costa del Sol atau Málaga.
Kes ini beri banyak bahan untuk wartawan dan akhbar.
Ia kes yang sangat besar dan menggemparkan negara.
Semua kajian jenayah ingin jawapan persoalan ini.
"Apa yang membuat seseorang melampaui batas dan membunuh seseorang?"
Saya peguam dan pakar jenayah. Kes ini adalah contoh bagus
untuk semua pelajar perundangan.
Saya benar-benar tak sangka betapa rendahnya nilai nyawa wanita.
SEBUAH DOKUMENTARI ASLI NETFLIX
PEMBUNUHAN DI COSTA DEL SOL
LA CALA DE MIJAS ANDALUSIA, SEPANYOL
Mula-mula kami ada beramai-ramai. Rocío ada sejak awal lagi.
Dia bukannya suka bermain bola sepak,
cuma dia seronok dapat menghabiskan masa dengan berseronok dan…
Dia cuba dan dia suka.
Dia nombor enam, nombor kegemaran dia.
- Ya, enam. - Kami ada nombor sendiri.
Nombor sendiri. Kalau ada yang ubah, kami akan melawan.
- Keluarga dan kawan kami duduk sini. - Ya.
Semua orang datang. Ibu dia, Rocío, Rosa, Alicia…
- Semua orang. - Ibu-ibu duduk di sini.
Apabila dapat jaringan pertama, saya dan Rocío buat begini.
Macam ini. "Hak cipta terpelihara."
Ya! Kami akan tiru dia dan dia akan kata "Hak cipta terpelihara."
- Ya. - Kita baru…
- Baru 16 atau 16 tahun. - Enam belas.
Begitu muda.
Dia sayang teman lelaki dia pada masa itu. Namanya Toni.
- Betul. - Mereka dilamun cinta.
- Mereka pasangan secocok. - Sama cantik, sama padan.
Macam pinang dibelah dua.
- Dia sangat ceria. - Seronok bila ada dengan dia.
- Dia selalu senyum. - Selalu.
- Saya tak pernah lihat dia marah. - Tak.
Dia tak pernah marah.
- Dia suka berseronok. - Ya.
Selalu begitu. Dia selalu bersuka ria.
Ya.
Pada masa itu, dalam dua atau tiga tahun berturut-turut,
mereka ada pentas lagu heavy metal.
Masuk-masuk saja,
ada permainan tunggangan kanak-kanak,
selepas itu ada khemah tempat orang makan dan menari.
Bahagian belakangnya, di sebelah sungai, dipenuhi orang muda.
RAKAN ROCÍO
Ada empat khemah
dengan tempat untuk minum kalimotxo.
Kami minum kalimotxo, dengar lagu rock dan heavy metal. Suasananya meriah.
1999 9 OKTOBER
Malam itu kami janji jumpa di sana.
Saya ingat lagi, masa itu pukul 10 malam.
Ada kawan-kawan kami sudah menunggu di sana.
Berjam-jam kami tunggu tapi Rocío tak sampai-sampai.
Kami tunggu dia tapi dia tak datang langsung.
Dia balik dari rumah teman lelakinya.
Memang jauh mahu daki bukit itu.
Tempat itu gelap dan dikelilingi padang.
Dia tak sampai-sampai.
HARI PERTAMA HILANG
Anak saya tak balik malam itu, jadi kami cari dia.
Kami sedang berjalan dan saya nampak kesan darah yang besar.
Saya kata, "Tengok darah di sana."
"Macam ada haiwan dibunuh."
Saya menghampirinya
dan nampak kasut anak saya.
"Itu kasut sukan Rocío."
Dia kata, "Tak mungkin."
IBU ROCÍO WANNINKHOF
Saya kata, "Itu kasut anak saya."
Saya terus naik gila masa itu juga.
Saya kata, "Telefon polis. Itu kasut dia."
RAMBUT PANJANG, MATA PERANG
LAPORAN ORANG HILANG
Apabila dia dilaporkan hilang,
penyiasat telefon kami dan kata mungkin ada lokasi kejadian jenayah
PEMERIKSA PERUBATAN
dan mereka minta bantuan kepakaran forensik kami.
Menurut penilaian awal kami, ada insiden berlaku di sana
dan melibatkan banyak darah.
Kami mengandaikan ada sebuah serangan berlaku
yang melibatkan kecederaan hidung atau mulut.
Mungkin ada kecederaan tikam juga.
Sambil kami teruskan penilaian, kami jumpa kesan darah menitis-nitis.
Ini menandakan mangsa bergerak lebih cepat.
Mungkin berlari.
Kesan darah itu hilang seketika
tapi kami menemui kesan darah yang jauh lebih besar
dan menunjukkan kesan kehilangan darah yang banyak.
Lebih banyak kesan darah ditemui
dan sejajar dengan andaian kami yang mengatakan ada jasad yang diheret.
Seingat saya, kesan itu berhenti di kawasan yang ada kesan tayar.
Kami cuba mengenal pasti tayar dan jenis kenderaan itu.
Kami jumpa tisu berlumuran darah
dan kami jumpa sepasang kasut sukan yang dikenal pasti sebagai milik mangsa.
LAPORAN BERGAMBAR
SAMPEL UNTUK ANALISIS SAMPEL DARAH
KASUT SUKAN DI ATAS TISU
PUNTUNG ROKOK
Puntung rokok itu dianalisis
untuk mendapatkan DNA
BANDINGKAN DNA
daripada air liur.
PUNTUNG ROKOK
Kami kumpul semua benda yang boleh memberi maklumat
tentang sesiapa yang berada di lokasi kejadian itu
menggunakan sampel itu.
DNA LELAKI DITEMUI DI PUNTUNG ROKOK
Kami mulakan siasatan lebih mendalam
berdasarkan maklumat itu.
Saya tak ingat siapa hubungi saya atau bagaimana saya tahu Rocío hilang
sejak malam kami janji mahu berjumpa.
Saya ingat lagi, saya buka radio pada pagi itu dan saya dengar berita
Rocío Wanninkhof hilang.
Saya terkejut. Saya terus menangis. Bos saya tanya, "Kenapa ini?"
Saya kata, "Itu kawan saya." "Apa sudah jadi?"
Pada masa itulah saya dapat tahu La Cala, polis tempatan
dan pegawai perubatan sudah memulakan pencarian.
Saya minta izin bos saya untuk turut serta mencari
dengan kawan-kawan saya.
Saya mohon kepada semua orang. Pulangkan anak saya.
Tolong layan dia baik-baik. Ramai orang…
Terima kasih kepada mereka yang membantu kami.
Ada ramai yang membantu.
Saya ada tiga anak perempuan sebaya dia.
Kami tinggal berdekatan. Kami beri sokongan.
Untuk membantu ibunya, ayahnya dan seluruh keluarganya.
Kami akan teruskannya dan takkan berhenti hingga Rocío ditemui.
Pencarian diteruskan.
Gadis berusia 19 tahun itu hilang pada hari Sabtu…
Seminggu selepas pencarian yang melibatkan lebih 600 orang itu…
Kumpulan akan mengikut RELA dan polis tempatan
dan kami naik basikal sendiri untuk mendaki atas bukit.
Kami mencari dan mencari. Macam cari jarum dalam jerami.
Kami mula gelisah. Kami fikir
"Macam mana kalau ada sesuatu terjadi dan saya jumpa dia?"
"Atau saya angkat penutup longkang dan nampak dia?"
"Macam mana kalau jenguk belakang pokok? Macam mana…"
Begitu perit.
Seingat saya, saya keluar dengan rakan sekerja.
WARTAWAN, CADENA SER
Kami letak van luar rumah Alicia Hornos. Ramai keluar masuk.
Keluarga itu kerap keluar untuk bercakap dengan wartawan.
Kalau tidak ada sesiapa buka mulut dan cakap apa-apa,
orang akan mula lupa.
Kita nampak media masih di sini.
BAPA ROCÍO WANNINKHOF
Wartawan ada di sini, stesen TV ada di sini.
Ini saja cara untuk hebahkannya.
Saya nak dia dipulangkan.
KAKAK ROCÍO
Tak kira hidup atau mati.
Tiga minggu berlalu
dan sudah banyak air mata tumpah akibat kehilangannya
WARTAWAN, AKHBAR ABC
Ramai menangis.
Perasaan itu tersebar.
Bukan sekadar keluarganya saja sedangkan mereka yang paling rapat.
Tapi sukarelawan, kawan-kawan sekolah, kawan-kawan kejiranannya turut bersedih.
Itulah suasananya pada masa itu.
Kesedihan yang memilukan semua orang.
HARI KE-25 HILANG
Kami membawakan berita yang benar-benar tidak diingini semua.
Satu mayat telah ditemui, berkemungkinan Rocío Wanninkhof,
25 hari setelah kehilangannya.
Mayat ditemui terselit di celah belukar sebelah sebuah taman perumahan
cuma 200 meter dari lebuh raya menuju ke Marbella
sepanjang laluan yang tidak muat dilalui satu kereta pun.
Apabila pihak berkuasa tiba untuk mengalihkan mayat,
mereka mendapati mayat itu sudah tinggal rangka sahaja.
Seolah-olah mayat itu sudah lama mereput di sana.
Semasa mengumpul sampel,
mereka menemui plastik sampah hitam besar
yang berisi pakaian,
kebanyakannya baju-T.
Apabila melihat baju-T itu, kami semakin yakin mengatakan
mayat itu memang Rocío Wanninkhof.
Sebenarnya saya lalu di sana setiap hari.
Saya ingat lagi, setiap kali saya akan pusing kepala ke arah sana.
Setiap kali pergi dan balik.
Saya fikir, "Kami cari di sini dan dia ditemui 20 kilometer dari sini."
Semasa menjalankan bedah siasat, lima pegawai perubatan yang ada…
Kami berenam…
Kami melakukannya secara rahsia
kerana kami tahu kes ini sedang panas di media.
Tapi kami menjalankan bedah siasat dengan teliti dan rapi.
Kami bekerja sehingga lewat malam, menggunakan kepakaran kami
kerana kami tahu kes ini menjadi ikutan hangat.
Mayat yang berada di hadapan kami pada ketika itu
tidak mereput pada kadar biasa, jadi ia tidak dapat beri banyak maklumat.
Dalam keadaan kelembapan, hujan dan kepanasan tertentu,
pereputan berlaku lebih pantas.
Tak ada organ langsung. Kami jumpa tulang semata-mata.
Jadi kami perlu cari benda lain
yang boleh menunjukkan serangan yang berlaku ke atas dia.
Ada kesan kecederaan banyak dan rapat-rapat
terutamanya di belakang mayat.
Saya percaya ada lapan kesan tikaman yang berulang
yang dibuat dengan sejenis senjata berbilah.
Kesimpulan?
Serangan ini sangat ganas dan dibuat bertalu-talu.
Penyerang itu bertindak pantas
kerana mangsa itu sama ada diikat
atau tidak sempat bergerak.
Saya pasti anda semua pasti rasa begitu sedih sekarang.
Saya amat bersimpati dengan keadaan anda,
terutamanya ibu bapa dan adik-beradiknya.
- Tolong berhenti. - Mari.
- Hidup Rocío! - Hidup!
Tolong ke tepi. Tolong hormat sedikit. Tolong ke tepi. Ayuh.
- Tolonglah. - Hidup!
Sila beri ruang.
- Sedikit saja. - Biar mereka lalu.
- Kita turunkan dan masukkan dia. - Ya.
- Ayuh. - Mari kita ke depan.
- Mari kita ke depan. Ayuh. - Selamat tinggal, sayang.
Ayuh. Sedikit lagi. Sikit lagi. Tolak. Ayuh.
- Beri mereka masa. - Itu ibunya. Sekejap saja.
Sudah tentulah pada masa itu, semua orang yang rapat dengan Rocío,
PAKAR JENAYAH
seluruh penduduk pekan hidup dalam ketakutan.
Ketakutan itu digembar-gemburkan pihak media, terutamanya
siaran televisyen yang membicarakan kes itu.
Akhirnya ia membawa kepada penglibatan skuad RELA yang elit
yang giat memainkan peranan dalam siasatan kes Alcàsser.
Kehadiran mereka dialu-alukan.
Penyiasat temui
CAP JARI PENDAM
kesan cap jari atas plastik sampah di tempat kejadian.
MIRIP KENDERAAN INI
Kesan tayar itu juga dianalisis.
Mereka turut menemui dua serat fabrik pada tubuh Rocío Wanninkhof.
Pada masa itu, siasatan masih belum membawa kepada
penahanan orang tertentu.
Tetapi sudah ada petunjuk, bukti dan andaian
yang sedang disiasat pihak berkuasa.
Sambil siasatan dijalankan, kita semua tertanya-tanya
"Siapa pelakunya? Bila dia akan ditangkap?"
Penyiasat perlu menemui sesuatu.
Mereka diasak keras oleh orang ramai.
Tangan mereka kosong.
Mayat Rocío ditemui dalam keadaan yang sudah mereput teruk
sehingga tidak dapat mengesahkan butiran asas.
Contohnya, adakah Rocío mengalami serangan seksual?
LAPORAN PEMERIKSAAN VISUAL
MAYAT TELANJANG
POSISI LUAR BIASA
Apa terjadi?
Ada satu teori dan kesimpulan yang dibangkitkan pihak penyiasat.
Mereka melihat kedudukan kaki mayat terkangkang.
Tetapi ia terlalu lebar, seolah-olah sengaja dibuat selepas kematian.
Pendek kata, pelakunya sengaja menetapkan kedudukan mayat
agar ia kelihatan seperti serangan seksual.
Jadi mereka menolak kemungkinan serangan seksual
dan memfokus kepada motif dendam atau disebabkan kebencian.
- Mungkin ini jenayah perasaan? - Orang yang rapat dengan keluarganya?
Sangat beremosi, kerana dendam kesumat.
- Orang yang rapat. - Pendapat Margarita Landi.
Saya turut menyetujuinya.
Jadi mereka mula menyoal orang yang rapat dengan Rocío Wanninkhof.
SAKSI
BERIKUT MERUPAKAN KETERANGAN SAKSI DARIPADA
Teman lelakinya juga disoal
serta keluarga Rocío.
Semua orang ada alibi.
Boleh kami tanya satu soalan?
Sudah hampir setahun sejak kematian Rocío.
Setakat ini, penyiasat telah mengecilkan kemungkinan kepada tiga suspek.
Dua lelaki dan seorang wanita.
Menjelang hujung tahun, mereka mengenal pasti suspek
yang kononnya padan dengan semua bukti.
MENUNJUK KEPADA
Akhirnya, mereka mula rasa syak apabila ada orang melapor melihat seorang wanita
menikam gambar Rocío.
Nampaknya polis sudah semakin hampir menemui pembunuh Rocío Wanninkhof.
Berita bukan sahaja melaporkan penemuan seorang suspek,
tetapi menyiarkan nama penuhnya sekali.
DISYAKI MEMBUNUH
Dolores Vázquez.
Itu dia orangnya, Loli Vázquez.
Pada lewat malam 9 Oktober tahun lepas, Rocío Wanninkhof telah dibunuh.
Dia ditikam sepuluh kali di belakang.
Mayatnya ditemui selepas pencarian yang lama.
Hari ini, seorang rakan ibunya disoal di hadapan hakim selama lima jam
sebagai orang tertuduh.
Cepat! Semua orang ke tepi!
Polis menghubungi saya.
Mereka telah menahan María Dolores Vázquez. Loli.
SUARA IBU ROCÍO WANNINKHOF
Saya terkejut. Saya tak sangka langsung.
Dia pujuk saya selepas perpisahan saya. Bantu jaga anak-anak.
Hantar ambil sekolah, mandikan mereka, beri mereka makan.
Dia banyak membantu.
Dia akan dibawa ke mana?
Pembunuh!
María Dolores Vázquez, kawan rapat ibu mangsa.
…Dolores, kawan rapat Alicia.
…kawan rapat keluarga…
Dolores Vázquez, kawan keluarga.
Dituduh membunuh anak Alicia Hornos, bekas rakan karibnya.
Dia kawan baik ibu Rocío.
Dia turut membesarkan Rocío. Dia ibarat ibu kedua Rocío.
Mereka beli rumah di Mijas dan mahu mulakan hidup baru bersama
dengan ketiga-tiga anak Alicia.
Ibu mangsa, Alicia , ada tiga orang anak.
Dia berpisah dengan suaminya yang kini menetap di Belanda
dan dia memulakan hubungan dengan seseorang.
Dia memulakan hubungan dengan Dolores Vázquez.
Mereka mempunyai hubungan intim selama 11 tahun.
Dia bantu membesarkan anak-anak Alicia.
Tetapi pada masa jenayah itu,
hubungan mereka sudah berakhir selama empat tahun.
Saya sayang dia lebih daripada orang lain.
Sungguh.
Dia beri saya kasih sayang dan sokongan.
Dia tenangkan saya…
Saya sangat sayangkan dia.
Anak saya tinggal bersama mereka semasa belajar di Málaga.
ADIK-BERADIK DOLORES VÁZQUEZ
Dia duduk bersama Mak Cik Loli dia, Alicia dan Rocío.
Mereka semua baik-baik.
Alicia juga. Kami buat macam biasa saja.
HAKIM MEMERINTAH PEMBUNUH WANNINKHOF DIPENJARA
Siasatan mula tertumpu kepada Vázquez.
Ada satu motif kuat yang dipertimbangkan juri
HAKIM MAHKAMAH AGUNG
atau mahkamah ketika itu.
Motif yang mengatakan gadis itu menjadi penghalang
atau masalah yang mengganggu
hubungan Dolores dengan ibu gadis itu.
Jadi, kami ada motif.
Loli kata kami patut boleh berbaik kalau bukan sebab Rocío.
Sebab itu anak saya dibunuh.
Kalau dia tidak begitu cemburu
dan rasa seperti terpaksa berkongsi kasih, anak saya pasti masih hidup.
Jadi dia balas dendam kerana saya enggan kembali kepada dia.
Pada mata media dan orang ramai, Dolores Vázquez sudah terbukti bersalah
sejak saat dia ditahan lagi.
Apa pendapat awak? Apa kata hati awak?
Pada saya, dia memang bersalah.
DITAHAN
Walaupun dia belum mengaku salah, warga La Cala sudah begitu yakin.
Sudah ada desas-desus. Mereka heboh memperkatakan dia.
Sejak mula lagi, keluarga dan pihak polis percaya pelakunya kenal Rocío.
Petunjuk mengelirukan yang kononnya dibuat oleh Dolores
telah mengganggu siasatan.
"KENAPA BUNUH ANAK SAYA?"
Jenayah ini menjadi bahan siaran TV
PRESIDEN PERSEKUTUAN LGBT
Ini boleh dikatakan kejadian yang pertama seumpamanya.
Ia mengetengahkan masalah sosial yang lama terpendam dalam masyarakat
terutamanya lesbofobia.
Menurut keluarga, Dolores garang, agresif dan suka mengongkong.
Dia kuat berdendam dan dia keras hati.
Sampai hati Alicia Hornos menipu sebegitu rupa
dan memfitnah kakak saya dengan begitu teruk
sedangkan kakak saya membantu membesarkan anak-anaknya.
Busuk hati, agresif, sangat berkira.
Sangat busuk hati dan suka berkira.
Mereka melahirkan sebuah watak.
Wanita keji.
GANAS MENGONGKONG
SANGAT KEJAM KERAS HATI
Habiskan empat tahun
merancang pembunuhan Rocío Wanninkhof kerana dia sangat bencikannya.
SETAHUN SELEPAS PENAHANAN
KOMPLEKS MAHKAMAH MÁLAGA
ALICIA HORNOS MENDAKWA DOLORES MEMBUNUH ANAKNYA KERANA MEMBALAS DENDAM
Saya ingat lagi orang berkerumun di pintu
sebab kes itu sudah menjadi macam drama swasta.
PEGUAM WANNINKHOF
Mereka mahu mengikuti perbicaraan tanpa terlepas satu detik pun.
Mereka tunggu empat ke lima jam
untuk masuk ke mahkamah dan lihat apa akan berlaku.
Itu memori yang paling mengganggu jiwa saya.
Saya akan mengikuti perbicaraan itu. Saya sudah bersara, saya tiada kerja lain.
Saya memihak kepada ibu gadis itu.
Dia kehilangan anaknya.
Dia tentu terseksa. Saya pun seorang ibu. Saya tahu.
Ini sangat dahsyat.
Wanita yang seorang lagi itu…
Pada saya, dia nampak kejam dan suka mengongkong.
Keadaan tidak menyebelahi Dolores
sebab orang sudah memutuskan untuk tidak menyukai dia.
Dia tidak nampak baik atau mesra.
Dia seorang lesbian pada tahun 1999
dan dia boleh dihukum penjara sehingga 15 tahun.
Perbicaraan ini seolah-olah dijalankan oleh warga awam juga
selain di dalam mahkamah.
Apabila semua maklumat itu digabungkan
dengan kekecohan media, ia memberi pengaruh kepada juri.
Ahli media, sila tamatkan sesi anda.
Saksi sedang disoal. Ia akan mengambil masa yang lama.
Lebih 50 orang dipanggil untuk memberi keterangan.
Pagi tadi, sebuah rakaman Informe Semanal ditunjukkan dalam mahkamah.
Ia menunjukkan seorang anggota RELA
mengatakan tiada bukti kukuh menentang Dolores Vázquez.
…akan teruskan siasatan dan mengambil tindakan sepatutnya
untuk mencari bukti kukuh yang boleh menjelaskan keadaan.
Buat masa ini, hakikatnya tidak ada apa-apa pun yang pasti.
Baik kaedahnya atau…
Kami ada teori tetapi kami masih tidak tahu apa yang terjadi.
Disebabkan kekurangan bukti fizikal, RELA mengeluarkan laporan
yang mengandungi petunjuk
yang menentang Dolores Vázquez, serta sebuah profil psikologi.
Bukti yang utama adalah
kebencian Dolores Vázquez terhadap Rocío.
Awak telah menyatakan…
PENDAKWA RAYA
…awak bertelingkah kerana perwatakan awak berdua mirip.
Awak berdua degil dan sama-sama enggan beralah.
Ya, tuan, tapi tak bermakna kami bertengkar…
AUDIO MAHKAMAH
Bukannya bertengkar sampai ke tahap saling membenci
atau bermusuh.
Saya rapat dengan Rocío, malah lebih daripada yang difikirkan
ibunya dan keluarganya.
Ada seorang pekerja domestik, kalau tak silap, seorang wanita Rusia,
telah menceritakan satu kejadian penting.
Ia kedengaran seperti babak dalam filem pula.
Semua orang ingat gambar Rocío ditampal di seluruh pekan itu.
Dolores ambil sebilah pisau dapur dan menikam-nikam salah satu gambar itu.
Dia menikam-nikam gambar itu sambil berkata, "Ini masalah saya!"
Dolores menjelaskan, "Saya di rumah dan menangis melihat gambar Rocío."
"Orang gaji saya tidak berapa fasih Bahasa Sepanyol
dan saya ambil pisau untuk menggambarkan Rocío dibunuh."
PROSIDING PERBICARAAN LISAN
Apakah yang mampu mempertahankan Dolores?
Dia tidak dilihat di tempat kejadian,
kesan tayar itu tidak padan dengan mana-mana kenderaan miliknya
dan serat fabrik yang ditemui tidak padan dengan baju Dolores.
Kesan cap jari yang ditemui atas plastik sampah itu
tidak padan dengan cap jari Dolores Vázquez.
Dia juga ada alibi.
Dia kata dia sedang menjaga anak kepada anak saudaranya pada hari itu
tetapi ia tidak diambil kira.
Ada satu ayat yang asyik diulang oleh semua orang pada masa itu.
"Dia tak pertahankan dirinya pun. Tentu dia yang buat."
Dia tidak nampak menyesal.
Dia tidak nampak seolah-olah dia dianiaya.
Itu memang mempengaruhi juri.
Dolores Vázquez seorang wanita homoseksual
dan itu digunakan sebagai salah satu isu untuk menentangnya.
MENUNJUKKAN SIFAT HOMOSEKSUAL TERPENDAM
LEBIH BANYAK KEGANASAN BERLEBIHAN
Kononnya itu menunjukkan
MUNGKIN HOMOSEKSUAL
Dolores Vázquez padan dengan profil dan mampu membunuh Rocío Wanninkhof.
MANGSA BERBARING DI BELAH KANAN
KEMUNGKINAN SERANGAN HOMOSEKSUAL
WANITA HOMOSEKSUAL
MENYEBABKAN AMUKAN KEGANASAN
AUDIO MAHKAMAH
Apabila ada pelawat atau ada orang datang,
dia kenalkan saya sebagai adiknya
kerana dia malu dengan hubungan kami.
Jadi dia tidak pernah terima orientasi seksnya sendiri?
Saya rasa dia sukar menerimanya.
Saya tak bunuh Rocío. Saya tak nampak Rocío.
HUJAH PENGGULUNGAN
Saya hanya ingin memohon kepada seluruh rakyat Sepanyol.
Saya sudah menerima banyak tohmahan.
Tetapi carilah pelakunya, kerana bukan saya yang bunuh dia.
Pembunuh Rocío masih ada di luar sana.
Malah mungkin dalam kamar ini.
Tiada bukti yang menyabitkan saya.
Sebab saya memang tidak bersalah.
Ada nampak sebarang bukti?
Awak ada dalam sana. Ada sebarang bukti kukuh?
ADIK DOLORES VÁZQUEZ
Apa-apa yang boleh menyabitkan kakak saya?
Awak semua wartawan, bukan?
Saya nak dia dipenjarakan paling kurang 20 tahun.
Selepas 20 tahun, adakah anak saya akan hidup kembali?
Bukan 14 tahun mahupun 30 tahun. Tidak sesekali.
Berita panas hari ini. Sebuah keputusan akan diumumkan
di Mahkamah Daerah Málaga.
Anda boleh lihat seramai mana wartawan dan jurukamera di luar mahkamah.
Kami, pihak juri, secara majoritinya mendapati si tertuduh,
Cik Dolores Vázquez Mosquera…
Bersalah atas tuduhan membunuh.
Saya beritahu adik saya, "Jose, kita akan menang."
"Ia tiada makna tapi keadilan ditegakkan."
Dia kata, "Saya tak begitu yakin."
Saya kata, "Tapi keadilan ditegakkan."
Syukurlah itu terjadi.
Saya boleh lihat pendakwa raya kes rumit ini berada di sana.
Kita boleh soal dia.
Apa pendapat awak tentang keputusan tadi?
PENDAKWA RAYA
Saya minta 15 tahun, jadi 15 tahun satu hari sudah cukup bagus.
Pembunuh!
COÍN ANDALUSIA, SEPANYOL
2003 14 OGOS
Kejadian malam itu masih terpahat dalam ingatan saya.
Semua yang terjadi.
Saya bangun pagi dan… Saya masuk bilik dia. Tapi dia tak ada.
IBU SONIA CARABANTES
Saya telefon kawan-kawannya tapi mereka tak…
Mereka kata mereka teman dia sampai ke pintu.
Saya jawab, "Tapi dia tak ada."
Saya pun pandang ke luar.
Selang tiga pintu dari rumah saya…
Di sebelah sebatang pokok…
Saya lihat kasutnya,
beg tangannya dan
telefonnya atas tanah.
Kereta suami saya ada darah, kereta jiran kami pun sama.
Hari itu 14 Ogos, hari terakhir pesta.
Sekitar pukul 4, saya dapat panggilan daripada wartawan Cadena SER
yang bertanya tentang gadis yang hilang di pesta Coín.
DATUK BANDAR COÍN
Saya kata, saya tak tahu apa-apa tentang itu.
Tiada gadis dilaporkan hilang di Coín.
Dia kata ada.
Saya mula lihat kenderaan dan lori siaran media.
Saya terus rasa gelisah dan mula rasa tak sedap hati.
Saya minta cakap dengan ketua polis.
Pada masa itulah saya dapat tahu Sonia hilang awal pagi itu.
Mak ayah dia melaporkan dia hilang dan mereka sedang memeriksa
serta membuat siasatan awal.
- Di sini atau di sana? - Dekat lagi.
- Dekat sikit. - Ya.
Berdiri bersama. Terlalu dekat?
- Tak apa. - Dekatkan mikrofon.
- Kami duduk sini. - Semua sedia.
- Okey. - Kami masih tak tahu apa-apa lagi.
Saya cuma mahu kata, jika ada sesiapa tahu apa-apa…
Jika ada kawan-kawan dia yang melihat atau mendengar sesuatu…
Tolong tampil. Lepaskan dia.
Lepaskan dia. Kami sudah tidak tertanggung lagi.
Semua ini terlalu berat. Kami tidak mampu menanggung.
- Terima kasih. - Terima kasih banyak.
- Terima kasih. - Terima kasih.
- Sini okey? - Ya, cantik.
Halakan ke sana. Ke arah Lucerne.
Perlahan-lahan.
- Tasik itu. - Tasik itu, ya?
Kapal-kapal.
Kami berkahwin di Coín.
Suami saya ada kerja di Switzerland
jadi saya ikut dia.
Ketiga-tiga anak saya dilahirkan di sana.
Anak pertama, anak kedua dan kemudian Sonia saya.
Sudahlah!
Sudah!
Cakaplah sesuatu.
Helo.
Kami ada kerja di sana dan…
- Sudah merakam? - Ya.
Kami duduk sana selama 26 tahun.
Sudah pukul 7:45.
Cepat, cepat. Mari pergi.
Apabila dua anak saya yang lebih tua sudah menamatkan pelajaran,
Sonia mahu berpindah ke Sepanyol.
Kami juga mahu begitu.
Kami kembali ke sini pada tahun 2000 atau 2001.
Dia pandai menyesuaikan diri.
Dia memang ada kawan di sini sebab kami bercuti di Sepanyol.
Dia ada sepupu. Dia ada…
Dia merancang sambung sekolah menengah
dan tamatkan pelajaran di sini atau…
Tapi takdir tak mengizinkan.
Hari semakin lewat. Kebimbangan melanda keluarga
seorang gadis 17 tahun yang hilang di Coín, Málaga, semalam.
Pencarian menyeluruh masih dilakukan
tetapi tidak ada petanda bagus kerana barang miliknya ditemui berlumuran darah.
Saya ingat lagi, ada penutup lampu ditemui dalam kes Sonia Carabantes.
Saya tahu sebab ada anggota RELA dikerah
untuk menyoal setiap bengkel mekanik di Málaga
jika ada sesiapa membawa keretanya untuk menggantikan penutup lampunya.
Kami lancarkan siasatan terhadap beberapa kemungkinan.
Salah satunya ke atas satu siri serangan seksual di Torremolinos
dan Benalmádena.
PESURUHJAYA POLIS
Kami juga kaitkannya dengan kehilangan seorang gadis di Motril
kerana kedua-dua gadis itu ada profil yang mirip.
Memandangkan mereka berdua hilang semasa tempoh pesta,
kami mula menyoal
semua pekerja pesta yang berada di Motril atau Coín.
Naik cari di bukit.
Laporkan apa saja, walaupun jika ia nampak tak penting.
Semuanya penting. Baju, kasut, apa saja.
Terus laporkan kepada saya.
Ramai orang yang tampil.
Seluruh penduduk pekan menggembleng tenaga.
Mereka sepakat mengatakan,
"Gadis ini orang kami dan keluarga dia perlukan bantuan."
Mereka melibatkan diri dan bukan hanya menyumbang masa mereka
tetapi apa saja yang diperlukan semasa pencarian itu.
Bila saya tengok kesungguhan mereka dari tingkap atas, saya rasa terharu.
Terharu sampai ke hari ini.
Seorang gadis sudah hilang
dan kami mesti cari dia.
Saya ucapkan setinggi-tinggi terima kasih
untuk usaha anda, baik yang tua mahupun yang muda.
ABANG SONIA CARABANTES
Usaha anda semua amat luar biasa.
Saya tak mampu ucapkan apa-apa selain terima kasih sahaja.
Sambil itu, pihak berkuasa masih meneruskan siasatan.
Yang penting, dia mesti ditemui hidup-hidup.
HARI KELIMA HILANG
Mereka dah jumpa dia?
Orang di Madrid kata sudah jumpa. Tapi tak dipastikan lagi.
Tapi dia telah ditemui. Ya…
- Tapi di mana? - Mereka tak tahu.
Kita mesti ke sana segera. Mereka dah telefon dari Madrid.
Tengah hari tadi, mayat seorang gadis telah ditemui di Coín.
Kuatkan sikit!
Walaupun ia belum disahkan lagi, mayat itu dikatakan Sonia Carabantes,
gadis berusia 17 tahun yang hilang pada hari Khamis.
Mayat seorang wanita ditemui.
Kami jangkakan berita buruk tapi masih menunggu pengesahan.
Hakim baru sampai. Polis sedang menyiasat.
Saya berhubung dengan wakil kerajaan.
Katanya, sebaik sahaja dia mendengar berita itu,
dia kerahkan sebuah unit forensik ke sana
dan dia akan memenuhi setiap keperluan saya dan keluarga.
Itu pun mereka.
Dia ditemui di Monda, sebuah pekan bersebelahan pekan kami.
Mereka menemui dia di dalam sebatang anak sungai…
Dia ditindih dengan batu-batan dan…
Malam sebelumnya hujan turun.
Sudah banyak yang mengalir hilang.
Tapi anjing pengesan ada…
Ada mencari di sana tetapi…
Tetapi pada hari itu, mereka menemui dia ditindih dengan batu-batan.
Mangsa mengunjungi pesta Coín pada hari itu.
Dia berpisah dengan kawan-kawannya tidak jauh dari rumahnya
dan pada masa itulah dia diserang.
Penyerang itu memukul dia dan dia jadi separa tidak sedarkan diri.
HAKIM KES CARABANTES
Dia tentu tak sedar kerana serangan itu sangat ganas.
Dia cuba pertahankan diri. Dia dipaksa masuk kereta.
Penyerang itu membawa dia sejauh kira-kira 11.5 kilometer dari sana
ke sebuah lokasi terpencil.
Di sana, kami tahu dia menyebabkan kecederaan luaran dan dalaman
dan akhirnya mencekik dia dengan baju-T lalu mengakibatkan kematiannya.
Semua orang terkejut bukan kepalang.
Pada masa itu, semua orang hidup dalam ketakutan.
Gadis-gadis sudah tidak pergi ke pesta, ke parti, tak keluar rumah.
Rasa kegerunan melanda.
Kegerunan berpanjangan bukan sahaja di Coín
tetapi di pekan-pekan berhampiran juga.
Memang takut. Saya ada dua anak buah, seorang anak perempuan.
Ya. Saya memang rasa sangat bimbang.
Orang kata pembunuh itu tentu kenal dia sebab dia ditemui tak jauh dari Coín.
Kita tak tahu siapa pembunuhnya. Dia masih bebas. Semua gadis-gadis…
Anak perempuan saya berusia 15 tahun.
Saya amat risau.
Mayat Sonia ditemui dengan agak cepat
jadi mereka berjaya mengumpul, memeriksa dan menganalisis semua bukti forensik.
Kami bermesyuarat di pejabat wakil kerajaan
dan Kolonel Paco Gabella memaklumkan
ada bukti halus yang ditemui di tangan Sonia Carabantes.
Bahan organik itu dianalisis serta-merta
dan dimasukkan dalam pangkalan data DNA jenayah.
Ia dibandingkan.
Dengan apa?
Ada satu profil genetik yang didapati dari puntung rokok
yang ditemui sejauh 2.5 meter dari kesan darah
di lot kosong dalam kes Rocío Wanninkhof.
Apabila kedua-dua profil genetik ini dibandingkan,
ia memberikan padanan yang sempurna.
DNA LELAKI
Lelaki yang berada di lot kosong itu pada tahun 1999
ialah lelaki yang sama yang menyerang dan membunuh Sonia Carabantes.
Saya percaya kami orang pertama yang melaporkan padanan DNA.
Itu…
Itu benar-benar menggemparkan.
Kini keadaan semakin jelas.
Puntung rokok jenama Inggeris, cebisan kulit bawah kuku Sonia Carabantes.
DNA daripada kedua-dua kes itu milik orang yang sama.
Ada sesuatu yang mengaitkan kedua-dua kes itu. Sesuatu yang…
Amat berat, amat menyakitkan
dan amat dahsyat juga.
Lebih-lebih lagi bagi orang yang telah dipenjarakan selama 17 bulan.
Sejak itu, keadaan mula bergerak dengan amat pantas.
BERSALAH
15 TAHUN UNTUK PEMBUNUHAN
Saya harap orang yang bersalah akan dihukum
dengan hukuman setimpal.
Selama 14 hari perbicaraan itu, puntung itu tidak disebut.
Benda merepek lain ada, tapi itu tak ada.
Persoalannya kini, adakah bukti baru ini
bakal membebaskan tertuduh, Dolores Vázquez?
Apabila siasatan kami menemui jalan buntu,
kami dihubungi balai polis di Fuengirola
yang meminta saya datang ke sana
kerana ada seorang wanita Britain yang dilahirkan di Chile
meminta untuk bercakap dengan kami bagi memberi maklumat.
Saya kenal Tony pada tahun 1996.
Saya kenal dia sebagai Tony King. Dia perkenalkan diri sebagai Tony King.
Mula-mula saya tak banyak tahu tentang dia.
Dia tak banyak bercakap tentang hidupnya.
Semasa saya mula kenal dia, dia kuat cemburu.
Dia selalu nak jumpa saya…
BEKAS ISTERI TONY KING
…bawa saya ke sini, ke sana.
Semua orang kata dia baik dan mahu melindungi saya.
Saya rasa begitu juga. "Dia cuma mahu menjaga saya."
Itulah perwatakan yang dia tampilkan.
Kononnya dia menjaga kita.
Jadi kami mula bercinta.
Lima bulan kemudian, saya hamil. Saya buntu.
Saya beritahu saya hamil
dan kami berkahwin setelah Sabrina dilahirkan.
Kita tinggal di Sepanyol kerana kakak saya tinggal di sana.
Masa itu bulan September 1997.
Tony mula berkelakuan mencurigakan di Sepanyol.
Dia mula menipu, menghilangkan diri,
asyik kehilangan telefon, kereta terbabas dan sebagainya.
Saya asyik beritahu keluarga saya,
"Ada sesuatu yang tak kena dengan dia."
"Saya tak tahu tapi ada yang tak kena."
Saya fikir, "Baik saya berjaga-jaga. Dia buat saya takut."
Saya tak tahu sebabnya.
Saya hanya dapat rasa.
Masa itu saya berada di pangsapuri bersama anak saya, Sabrina.
Tony pinjam kereta kawan saya.
Itu tak apa lagi. Tapi masa itu dia balik.
Masa itu lewat malam dan dia masuk bilik air
dan dia…
Dia menguncikan dirinya dalam bilik air.
Kemudian dia keluar dan keluar rumah semula.
Saya masuk ke dalam bilik air itu. Semuanya bersih dan licin.
Licin berkilat.
Saya rasa gusar sebab selalunya dia bukan pembersih.
Biasanya dia tinggal benda atas lantai.
Jadi saya mula curiga.
Saya fikir, "Apa sudah terjadi?"
Pada malam itu, Rocío hilang.
Itu yang buat saya mula rasa syak.
Saya beritahu sanak saudara, rakan, kakak saya, semua.
Semua orang kata saya gila.
"Masakan Tony buat begitu?"
Saya saja yang fikir bukan-bukan.
Saya yang cakap gila.
Saya yang cukup gila sebab fikir suami saya sudah bunuh orang.
Itu yang mereka kata.
Lambat-laun, saya berpisah dengan Tony.
Cecilia King rasa gementar dan gugup semasa mahu bercakap dengan kami.
Menurut dia,
semasa bekas suaminya datang untuk hantar atau jemput anaknya,
dia lihat ada parut atau luka di belakang tangan kirinya.
Rupanya pada masa itu, Sonia hilang di Coín.
Jadi saya syak ada perkara buruk berlaku
sebab pada hari itu, tangannya berbalut.
Ia dilaporkan dalam berita. Saya dan David, teman lelaki saya,
terus terpegun kerana terlalu terkejut.
"Jangan kata seorang lagi gadis hilang?"
Kami berdua saling berpandangan dan kami cakap serentak, "Tony."
"Ini tentu kerja Tony."
Setelah mengambil keterangan Cecilia,
saya hubungi rakan saya di kedutaan Britain, John O'Neill
dan tanya dia tentang Tony Alexander King.
Tino Villabona menghubungi saya pada 14 September 2003.
PEGAWAI HUBUNGAN ANTARABANGSA
Saya hubungi pegawai di London
dan selepas itu saya dapat maklumat yang membimbangkan.
Rupa-rupanya kami berhadapan seseorang yang berbahaya
berdasarkan rekod sejarah lama yang dimaklumkan kepada saya.
Katanya, Tony dahulunya dikenali sebagai Tony Bromwich
dan dia ada rekod melakukan serangan seksual di London.
Ini membuat kami lebih yakin kami berada di laluan yang betul.
Mereka menemui King.
Kemudian mereka memerhatikan dia.
Kami dapat tahu dia bekerja di pub
dan tinggal bersama wanita Sepanyol di Alhaurín el Grande.
Kami melakukan pengawasan di pub itu.
Kami lihat dia pergi kerja. Sesudah syif dia,
kami terkejut melihat dia ke sebuah sekolah.
Dia tinggal di sebuah rumah di sekolah itu.
Keretanya dalam kawasan sekolah.
Kereta Mazda, nombor plet Britain
dan penutup lampunya pecah.
Kini masa menjadi genting.
Kami wajib dapatkan sampel DNA daripada lelaki itu.
Mereka dapat DNA mungkin daripada gelas minuman
yang dia gunakan atau puntung rokok yang dia buang.
Mereka melakukan tindakan yang sepatutnya.
Mereka memeriksa DNA itu. Ia padan.
SEBULAN SELEPAS PEMBUNUHAN
- Saya tak boleh cakap. - Tak boleh cakap?
Jadi begitulah. King ditahan
dan kononnya dia membuat pengakuan
kepada polis dan RELA pada awal-awal penahanannya.
Kami pasti dialah dalang di sebalik dua kes kehilangan dan kematian itu.
Selepas kes itu dimuktamadkan, ia terus menjadi heboh di Sepanyol.
Sudah tentu ada perkara mengejutkan.
Kami baru tahu rupanya sudah ada orang disabitkan dalam kes pertama
bagi pembunuhan Rocío Wanninkhof.
Seorang wanita, Dolores Vázquez, dihukum penjara 15 tahun.
Itu membuatkannya lebih heboh.
Semasa King ditangkap,
Dolores sudah dibebaskan sementara menunggu perbicaraan semula
kerana Mahkamah Tinggi Andalusia menarik balik keputusan itu.
Kenapa?
Kerana juri hanya ada bukti mengikut keadaan.
Tambahan lagi, mereka tidak pernah kata apa yang membuat mereka yakin
Dolores Vázquez memang bersalah.
KEMUNCULAN AWAM PERTAMA SETELAH 519 HARI DALAM PENJARA
Saya harap tiada siapa perlu melaluinya. Saya amat menderita dalam penjara.
Berbulan-bulan. Saya tak mahu cakap tentangnya.
KEDIAMAN DOLORES VÁZQUEZ
Saya habiskan masa dua ke tiga bulan dalam kurungan bersendirian.
Apa lagi nak cakap?
Saya tak cakap mereka tak patut menahan saya.
Sudah tentu saya dilihat sebagai suspek.
Tapi saya tak sembunyikan apa-apa dari dulu sampai sekarang.
Saya ingat saya hanya akan disoal tapi saya disoal siasat
dan saya terus dituduh.
Mereka benar-benar mempengaruhi fikiran saya.
Mereka cakap apa akan berlaku kepada saya.
Mereka kata saya akan jadi terkenal, tiada siapa akan percaya saya.
Saya akan dibicarakan. Selepas lima atau enam bulan,
saya akan didapati bersalah oleh juri.
Itulah yang terjadi.
Pada saya, keputusan itu
dibuat tanpa sebarang bukti kukuh
dan secara berat sebelah.
Cuba fikir, berapa banyak program televisyen
yang terang-terangan menuduh Dolores Vázquez tanpa sebarang bukti?
Semua maklumat ini, semua pendapat awam
yang dihebahkan oleh TV kepada orang ramai
telah dibaca, ditonton dan didengari
oleh ahli juri dan hakim setiap hari.
Apabila pembunuh sebenar ditemui dan Dolores rupanya tidak terlibat,
saya mula berfikir dan saya tersedar
dalam diam, rupa-rupanya saya bersikap prejudis terhadap lesbian
PENULIS BUKU
akibat tohmahan yang dihamburkan media.
Saya telah percaya bulat-bulat
maklumat yang tidak disahkan kerana sikap prejudis saya.
Saya mula mengkaji maklumat yang dihebahkan oleh media
dan saya agak terkejut. Lalu saya memutuskan untuk menulis buku.
PERBICARAAN DI JALANAN
Sedikit demi sedikit, Dolores Vázquez digambarkan
dengan sifat-sifat kelelakian.
Ada yang benar-benar mengarut.
Kalau kita lihat balik segelintir tuduhan mereka…
Contohnya, Dolores belajar karate dan mereka kata itu perkara buruk.
TELAH BELAJAR KARATE
Mereka kata dia sering bersenam.
GEMAR ANGKAT BERAT
Mereka kata suaranya garau, dalam dan bernada keras.
Mereka gambarkan dia sebagai wanita dengan sifat kelelakian
dengan cara yang paling buruk.
DIA MEMAINKAN PERANAN SEBAGAI BAPA
Mereka kata dia mandul, cemburu dengan wanita yang boleh beranak.
KEGERSANGAN
Mereka dikatakan pasangan luar tabi'i.
Kononnya hubungan keji itu mengarah kepada pembunuhan.
Semua tuduhan jijik ini berpunca
daripada masyarakat yang tidak dapat menerima hubungan sejenis.
Mungkinkah hubungan antara Rocío dan Dolores Vázquez
menjadi keruh kerana sebenarnya anak awak tidak terima
awak ada hubungan dengan wanita lain?
Kami amat terkejut.
Mereka terang-terangan menuduh orang yang salah.
Jika tidak ada sebarang bukti kukuh, kenapa buat tuduhan sebegitu?
Jika mereka tidak terus menuduh sesiapa
atau menyiasat lagi dan bukan hanya menumpu kepada seseorang saja,
pembunuhnya akan ditemui.
Jika pembunuh itu ditemui, anak saya tentu masih hidup hari ini.
Pada tahun 2003…
Apabila dia ditahan kerana pembunuhan di Sepanyol,
saya menonton berita.
PENGKARYA
"Warga Britain, Alexander King, telah ditangkap."
Saya terus menjerit ke arah televisyen, saya menuding jari.
"Tidak! Itu bukan Alexander King!"
"Itu Tony Bromwich."
Saya tak percaya. Saya…
Sekali lagi, saya melihat wajah yang saya takkan lupakan seumur hidup.
Pada tahun 1985…
Ada beberapa kes mencemaskan
melibatkan gadis di utara London,
di daerah Holloway, utara London.
Wartawan menggelarkan dia "Pencekik Holloway".
Wartawan selalu buat begitu. Tapi kali ini ia tepat.
Wanita dicekik.
PENYERANG SEKS BERLELUASA
Seingat saya, ada tujuh mangsa.
Mangsa termuda berusia 15 tahun
dan yang paling tua mungkin dalam usia 30-an.
Masa itu tahun 1985.
Saya naik tangga menuju ke rumah saya. Saya terpandang dan tersedar,
"Ada orang lain di sini."
"Mungkin dia mahu naik lif." Itu benda biasa saja, bukan?
Pukulan pertama yang paling kuat.
Saya tersungkur.
Tengkorak kepala saya retak.
Dia jerut selendang saya dengan ketat…
Dan…
Dia mula mencabul saya.
Dia selak baju saya, menjolok tangan ke dalam seluar saya.
Dia tak boleh buka seluar saya sebab saya mengandung,
Saya ikat seluar saya dengan selendang.
Saya sempat bangun
tapi dia mencekak leher saya dan mula mencekik.
Dia tak bercakap langsung.
Rambut saya berserabai. Darah merata-rata.
Saya tak tahu nak adang apa. Kepala? Tangan?
Saya meringkuk di satu sudut
Pada masa itu, saya cakap, "Tolong jangan bunuh bayi saya."
"Saya hamil. Jangan bunuh bayi saya."
Itulah yang menyelamatkan saya.
Dia tiba-tiba terkesima.
Saya berbisik perlahan,
"Pergilah. Lari saja. Saya takkan beritahu sesiapa. Lari saja."
"Saya takkan beritahu sesiapa."
Dia terus lari.
SUSPEK PEMBUNUH COSTA DEL SOL IALAH PENCEKIK HOLLOWAY
Saya dapat tahu dia menukar namanya
bila saya baca akhbar, macam orang lain.
Saya tak tahu dia tukar nama sebab dia digelar Pencekik Holloway.
Saya tak tahu. Saya tak tahu langsung.
Apabila saya dapat tahu, saya terkejut.
Itu memang dahsyat.
Saya begitu tertekan selepas itu.
Saya rasa jijik setelah mendapat tahu
lelaki yang saya kahwini buat begitu.
Dia bunuh gadis-gadis itu.
Saya rasa amat kesal.
Bromwich, namanya ketika itu, ditahan untuk semua kes itu.
Pada mulanya,
seperti di Sepanyol, dia mengaku semasa dia mula-mula disoal
tetapi dia tarik balik pengakuan dia semasa perbicaraan.
Ketika itu, dia dijatuhkan hukuman penjara 10 tahun
dan dipenjarakan pada 1986,
Perbicaraan itu selesai pada tahun itu dan dia bebas pada tahun 1991.
Kalau tak silap saya, tiga bulan kemudian, dia ditahan semula
atas kesalahan menyerang wanita menggunakan senjata api.
Dia didakwa merompak, tetapi serangan itu berunsurkan seks juga.
Dia kembali dipenjarakan.
Dalam setahun, dia dipenjarakan lagi
dan dibebaskan pada tahun 1996 kalau tak silap saya.
Kemudian ada beberapa orang yang mengecam dia
dan menelefon rancangan televisyen Crimewatch di UK.
Percaya atau tidak, sekali lagi dia dicam
kerana cuba menyerang seorang pengasuh muda dari Hungary.
Kami mula siarkan Crimewatch pada 1983
dan saya menjadi pengacara sehingga tahun 2007.
Episod yang menampilkan King, atau dikenali sebagai Bromwich ketika itu…
BEKAS PENGACARA
Episod itu…
Permintaan yang kami buat
untuk pengecaman Bromwich atau King hanya disiarkan sebagai selingan.
Pada lewat malam Ahad
tiga minggu lalu, seorang pengasuh diserang
dalam perjalanan balik dekat Leatherhead, Surrey.
Polis percaya ada seorang lelaki boleh membantu.
Dia salah seorang penumpang di stesen Epsom.
Waktu itu pukul 11:30 pada hari Ahad, 10 Ogos.
Adakah ini anda? Adakah anda berada di platform itu?
Jika anda berada di Leatherhead atau Epsom,
hubungi kami walaupun anda tidak mengecamnya.
Hubungi kami segera jika ini anda atau jika anda kenal lelaki ini.
Saya hubungi penerbit rancangan dan saya kata saya rasa saya kenal dia.
Saya tahu saya kenal dia.
Setelah mereka berjaya dapat tahu tempat tinggal dia
dan kumpulkan maklumat,
dia sudahpun angkat kaki ke Sepanyol.
Apabila ada 15 juta orang menonton rancangan televisyen
yang memaparkan muka kita dengan jelas
dan kita disyaki dirakam oleh kamera pengawasan,
sudah tentulah kita akan bergegas lari keluar dari negara.
Saya ada kumpulan muzik sebelum serangan itu.
Saya sepatutnya menandatangani kontrak dengan Virgin
tapi suara saya hilang.
Mungkin selepas kita mengalami pengalaman trauma,
salah satu benda pertama yang menunjukkan kegentaran kita ialah suara kita.
Saya tak boleh nyanyi.
Akhirnya, apabila mereka tahan
penjenayah itu,
mula ada desas-desus
yang mengatakan Interpol pernah bertanya Sepanyol tentang dia.
Apabila kami di Sepanyol mendapat tahu sudah pernah ada laporan tentang dia,
sudah tentu ia meningkatkan ketakutan kami.
Kes ini diputar belit untuk kepentingan politik
oleh parti pemerintah dan parti pembangkang,
melalui siasatan parlimen ke atas Menteri Hal Ehwal Dalam Negeri Acebes
dan mereka ditanya sebab mereka tidak masuk campur.
DEWAN RAKYAT
Kes King diperdebatkan di Dewan Rakyat di Sepanyol.
Ya, Ángel Acebes dengan sukarela menampilkan diri
untuk menjawab tentang siasatan kes Rocío Wanninkhof dan Sonia Carabantes.
Menteri itu menjelaskan polis Britain pernah menghantar memo
yang meminta pengesahan King masih tinggal di Sepanyol
dan menyebut jenayah yang melibatkan dia.
Tetapi memandangkan Britain mengelaskannya
sebagai isu yang tidak memerlukan ekstradisi,
ia dianggap selesai setelah King disahkan masih ada di Sepanyol.
Setahu saya, mereka maklumkan melalui Interpol King masih ada di sana.
Malah mereka ada berjumpa dengan King
dan meminta dia balik ke UK dengan sukarela
untuk disiasat atau disoal bagi kes serangan Leatherhead itu
tetapi sudah tentulah dia takkan buat begitu.
Dia takkan mahu.
Yang Berhormat, pada 15 September 1998, Scotland Yard
menemui Anthony Alexander King di Mijas melalui awak.
AHLI PARLIMEN KIRI BERSATU
Awak dimaklumkan identiti dia,
kesalahan jenayahnya dan ancamannya.
Polis Britain turut berkata, "Dia membahayakan wanita Sepanyol."
MENTERI HAL EHWAL DALAM NEGERI
Tapi akhirnya, bagaimana awak boleh terlepas pandang
untuk mencari atau melaporkan
AHLI PARLIMEN PARTI SOSIALIS
penjenayah yang sangat berbahaya itu?
Memo daripada Interpol tak sepatutnya dikendalikan
seperti yang terjadi bawah pentadbiran awak.
Benar, kami ada menerima sekeping faks dari Interpol, dihantar oleh London
yang meminta kami menyiasat, bukan menahan Tony Alexander King.
Selepas itu, mereka tak jawab.
Tapi itu perkara biasa. Kami dapat banyak faks daripada Interpol
berkenaan orang-orang yang ada di Costa del Sol.
Bukan hanya untuk jenayah seks, tetapi pengedaran dadah,
pembunuhan, penipuan, macam-macam kes jenayah.
Kejadian itu tak sepatutnya berlaku
dan ia membuat ramai menderita, terutamanya keluarga…
AHLI PARLIMEN
…Rocío Wanninkhof dan Sonia Carabantes
serta seorang lagi individu, Dolores Vázquez,
yang sudah mengalami hidup seperti dalam neraka.
Sekiranya kita menggunakan asas siasatan mana-mana kes
ke atas kes Rocío Wanninkhof,
kita boleh katakan anggota RELA
sengaja menyimpangkan siasatan kes untuk menumpukan kepada Dolores Vázquez
yang kononnya dilihat sebagai individu yang paling berkemungkinan berbuat salah.
Pihak berkuasa tak pernah minta maaf dengan saya.
Begitu juga Menteri Acebes yang buat-buat pandai.
Mereka tak hubungi saya langsung.
Adakah anak saya perlu mati, barulah mereka dapat tangkap pembunuh itu?
Mereka dapat tangkap dia pun sebab anak saya yang melawan dia.
Saya berkeras mengatakan bukan saya yang buat María Dolores Vázquez dipenjara.
Polis hanya kata mereka akan kurung María Dolores Vázquez.
Mereka hanya kata dia suspek.
Mereka yang kata dia bunuh Rocío.
Sebenarnya polis yang patut meminta maaf dengan Dolores.
Saya tak perlu minta maaf. Saya tak penjarakan sesiapa.
Bertabahlah!
Saya tak bersalah!
Perbicaraan ini jadi teruk
sebab ia sesuatu yang jarang dilihat masyarakat.
Kes ini sangat berat
kerana mangsa dilihat dipilih secara rawak.
Maknanya kejadian yang berlaku itu kebetulan semata-mata, bukan?
Itulah yang membuat hati saya begitu gerun
sebagai hakim dan juga manusia.
Pada saya, buktinya tidak dapat dinafikan sehingga dia sendiri mengakuinya.
Mungkin sebab dia mahu diberi perhatian.
Saya ingat saya lihat dia di TV
bercakap dengan media semasa dipindah masuk ke van polis.
PEGUAM KELUARGA CARABANTES
Tapi sebab dia mahu perhatian.
Bukannya sebab dia menyesal atau sebab dia sedar dia sudah buat salah.
Mereka merahsiakan jenayah bunuh!
Mereka penjenayah! Mencemarkan kesucian undang-undang!
Mereka tidak ada hak menahan saya!
Sudah 7 tahun, 2 bulan, 12 hari saya memikirkan siapa bunuh anak saya.
- Apa awak mahu daripada perbicaraan ini? - Keadilan.
Keadilan demi anak saya. Akhirnya.
Dalam salah satu kenyataan Tony King kepada pihak penyiasat,
dia cuba menyalahkan Dolores Vázquez lagi
dan mengheret Dolores semula untuk dibicarakan di mahkamah.
Saya tak tahu apa-apa. Saya tak kenal dia.
Cukuplah sekali saya difitnah.
Saya sangat takut itu terjadi lagi.
Saya tak bersalah!
Saya mahu mahkamah akui saya tak bersalah.
Saya tak patut membela diri saya lagi!
Saya tak patut jelaskan apa-apa!
Namun masyarakat awam dan seluruh negara Sepanyol
berkeras menuntut saya membuktikan saya tidak bersalah.
Untuk Rocío, untuk Sonia, untuk ramai lagi.
Tidak. Dia bertindak sendirian. Dari dulu lagi.
Dia bertindak sendirian. Setiap kali, dia keluar seorang.
Dia seorang yang tangkap gadis-gadis itu, menyerang mereka dan membunuh mereka.
Dolores Vázquez bernasib malang tapi bernasib baik juga.
Sepatutnya dia masih dipenjarakan atau baru dibebaskan.
Tapi sebab ada perbicaraan semula. Entahlah apa keputusannya nanti.
Kalau pelaku sebenarnya masih tak ditemui, entah apa jadi kepada Dolores Vázquez.
Hari ini, Mahkamah Málaga membebaskan Dolores Vázquez
daripada tuduhan membunuh Rocío Wanninkhof,
lalu mengakhiri empat tahun penuh jerih bagi Dolores Vázquez.
Saya berani bertaruh, kalau kita tengok dalam arkib akhbar, penahanan Dolores
dapat lebih banyak liputan berbanding pembebasannya.
Wartawan menulis macam-macam perkara menjijikkan tentang dia
tapi mereka tak mengaku mereka salah dan sebenarnya mereka terbawa-bawa.
Tapi saya, serta orang-orang dalam gerakan LGBT
mengakui kami salah dan kami terbawa-bawa mempercayai mereka.
Mereka tak kata begitu.
Mereka hanya kata, "Okey, sudah selesai. Kes tutup."
"Pedulikan perempuan itu."
Ya, itu juga sangat keji.
Pihak yang menyinggung yang sepatutnya meminta maaf.
Sistem perundangan yang telah menyinggung.
Tapi setahu saya, kerajaan negeri belum beri dia pampasan.
Pada saya, itu silap besar.
Saya banyak bercakap dengan gambar ini.
Dia tergelak, jadi saya selalu kata, "Kamu selalu ketawakan mak."
Saya kata, "Kamu sangat cantik, sayang."
"Kamu memang cantik. Mak sedih kamu tak ada dengan mak."
Dia tersenyum, seolah-olah memahami.
Dia sangat ceria.
Dia selalu peluk cium saya dan dia selalu kata, "Mak cantik."
Itulah perangainya.
Tapi sekarang, saya hidup sendirian, tanpa anak perempuan saya.
Orang selalu kata, "Awak tabah. Suami awak pun begitu tabah."
Saya bukannya tabah. Saya cuma tak ada pilihan lain.
Ia amat mengejutkan.
Saya tak tahu sudah berapa kali saya mandi
untuk cuba menghapuskan memori sentuhan Tony ke atas tubuh saya.
Yang pasti, dia buat saya jadi takut dengan lelaki.
Tapi anak lelaki dan anak perempuan saya yang buat saya kuat.
Saya perlu menjaga mereka, saya perlu jadi ibu mereka.
Saya telah diberi peluang untuk bercakap.
Mungkin ia boleh membantu melegakan kekacauan jiwa saya.
Kejadian itu begitu besar sehingga anda datang menemu bual saya.
Perjuangan saya masih belum berakhir.
Bukan pampasan kewangan itu yang penting.
Tapi saya mahu seluruh rakyat Sepanyol melihat
saya memang sesungguhnya tidak bersalah.
Saya tak mahu orang saling menyiku ketika saya berjalan.
Apabila saya mencuba kasut di El Corte Inglés,
sebagai contoh,
saya tak mahu dikerumuni wanita dalam masa 20 minit.
"Cuba tengok itu."
Saya masih menunggu sesiapa minta maaf kepada saya.
TONY ALEXANDER KING DISABITKAN
MEMBUNUH ROCÍO WANNINKHOF DAN SONIA CARABANTES.
DIA DIPENJARAKAN SELAMA 53 TAHUN.
DOLORES VÁZQUEZ MASIH BELUM MENERIMA SEBARANG PAMPASAN
TIADA SIAPA MENGAKU BERTANGGUNGJAWAB
TIADA SIAPA MEMINTA MAAF KEPADA BELIAU
JIKA ANDA ATAU ORANG YANG ANDA KENAL MENGALAMI KEGANASAN SEKSUAL
LAYARI WWW.WANNATALKABOUTIT.COM
UNTUK MENDAPATKAN MAKLUMAT DAN SUMBER KRISIS.
Terjemahan sari kata oleh Nursyazela